ใช้เน็ตแบงก์ให้ปลอดภัย
ผู้ที่ใช้บริการทางการเงินเป็นประจำ จะคุ้นเคยกับธนาคารอินเทอร์เน็ต หรือที่เรียกกันว่าอินเทอร์เน็ตแบงก์กิ้งแล้ว
9 ก.ค. 2559

โดย...แบงก์กลิ้ง
ผู้ที่ใช้บริการทางการเงินเป็นประจำ จะคุ้นเคยกับธนาคารอินเทอร์เน็ต หรือที่เรียกกันว่าอินเทอร์เน็ตแบงก์กิ้งแล้ว เพราะสะดวกสบายใช้งานเมื่อไหร่ ที่ไหนก็ได้ แต่ก็มักจะเกิดคำถามและเกิดปัญหาในการใช้งานบ้างเป็นครั้งคราว
ขณะนี้เทคโนโลยีและนวัตกรรมใหม่ๆ กำหนดพฤติกรรมผู้บริโภค และขับเคลื่อนโลก แต่จงอย่ากลัวที่จะอยู่กับเทคโนโลยี แต่จงอยู่กับมันด้วยความเข้าใจและใช้ให้เป็นประโยชน์มากที่สุด แต่ทั้งหมดต้องแน่ใจว่า เราได้ป้องกันโอกาสที่จะเกิดความผิดพลาดไว้ทั้งหมดแล้ว
เราจะใช้อินเทอร์เน็ตแบงก์กิ้งอย่างไรให้ปลอดภัย
ทันทีที่เราตัดสินใจจะใช้บริการธนาคารอินเทอร์เน็ต ธนาคารจะแจ้งให้เรารู้ถึงวิธีการใช้งานอย่างปลอดภัย รวมถึงคำเตือนต่างๆ ที่เกี่ยวข้องกับความปลอดภัยในการใช้งานอยู่แล้ว ขึ้นอยู่กับว่าแต่ละแห่งจะให้รายละเอียดมากหรือน้อยต่างกันไป แต่เท่าที่รวบรวมมาได้ดูเหมือนว่าจะมีข้อควรระวังอยู่ไม่น้อยเลย
ข้อควรระวังแรกเริ่มจากเมื่อได้รับรหัสลับแรกเข้า (PIN) เพื่อเข้าใช้บริการเป็นครั้งแรกแล้ว ระบบจะให้เราเปลี่ยนรหัสลับแรกเข้าให้เป็นรหัสลับส่วนตัว (Password) ทันที รวมถึงเราสามารถเปลี่ยนชื่อในการเข้าใช้บริการ (Login Name) ได้เช่นกัน
ในการกำหนด Login Name และ Password ธนาคารแนะนำว่า ควรจะไม่ต่ำกว่า 6 ตัวอักษร และต้องมีทั้งตัวอักษรและตัวเลขผสมกัน และไม่ควรจะตั้งเป็นชื่อหรือหมายเลขที่คนอื่นสามารถเดาได้ง่าย
เนื้อที่หมดแล้ว สัปดาห์หน้ามาคุยกันต่อในเรื่องนี้